સુરત આરટીઓના ઇતિહાસમાં વહીવટ આટલી હદે કથળ્યો હોય તેવું ક્યારેય પણ બન્યું નથી, તેવું આ કચેરી સાથે સંકળાયેલા લગભગ તમામ લોકો ગણગણી રહ્યાં છે. વાહનોના રજીસ્ટ્રેશનની કામગીરી ઝડપી થાય, સરકારને મહેકમથી માંડીને તમામ ખર્ચો ઓછો થાય તે માટે આરટીઓની કામગીરી વાહન ડિલર્સના માથે જ થોપી દેવાઈ છે. એટલું જ નહીં આરટીઓની તમામ કામગીરીનું ઓટોમાઈઝેશન કરવાના નામે પણ ઘણા ઉધામા કરાયા છે. પહેલાં એક સોફ્ટવેર અને પછી નવું સોફ્ટવેર. ડેટા મેચિંગના પ્રોબ્લેમ. નવા સોફ્ટવેરમાં સિન્ક્રોનાઈઝેશનના પ્રોબ્લેમ અને છેવટે કનેક્ટિવિટી અને સર્વરના પ્રોબ્લેમ તો ખરાં જ. એટલે આવા સિસ્ટમ અને ટેકનિકલ અનેક કારણોથી સુરત આરટીઓ કચેરી પિડાતી હતી. અલબત્ત, તેની છેવટની અસર તો લોકોને જ પડતી હતી.